
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 16.09.2009               

Pl-x  384 /2009                     


AVIZ
asupra proiectului de Lege privind aprobarea Ordonanţei de urgenţă a Guvernului nr. 62/2009 pentru modificarea şi completarea unor acte normative din domeniul feroviar
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind aprobarea Ordonanţei de urgenţă a Guvernului nr. 62/2009 pentru modificarea şi completarea unor acte normative din domeniul feroviar, trimisă cu adresa nr. Pl x 384 din 7 septembrie 2009 şi înregistrată cu nr. 31/769 din 8 septembrie 2009.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat propunerea  legislativă la data de 1 septembrie 2009.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din  16 septembrie 2009.
Proiectul de lege are ca obiect de reglementare modificarea şi completarea unor acte normative din domeniul feroviar, în scopul alinierii acestora la Directiva 2007/58/CE a Parlamentului European şi a Consiliului din 23 octombrie de modificare a Directivei 91/440/CEE a Consiliului privind dezvoltarea căilor ferate comunitare şi tarifarea utilizării infrastructurii feroviare.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 553 din 28.05.2009.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative.
În raport de obiectul şi conţinutul reglementării,  propunerea legislativă face parte din categoria legilor ordinare. 
PREŞEDINTE,                        




SECRETAR,

 Daniel BUDA              




Gabriel ANDRONACHE
  Consilier, 
Iuliana Fuiorea

